Supermarine Spitfire var den første flytypen i bruk ved 332 skvadron.**332 skvadron** er en norsk kampflyskvadron under 132 Luftving på Ørland flystasjon. Skvadronen er fra 2017 Norges første F-35-skvadron. 

Skvadronen ble etablert i 1942 i England, og foruten i England og på kontinentet under andre verdenskrig, har skvadronen tidligere hatt tilhold på Værnes, Bardufoss, Gardermoen, Rygge og Bodø. Fra 1980 til 2015 var skvadronen oppsatt med F-16.

Historie
--------

F-84 Thunderjet, i bruk fra 1953
### Andre verdenskrig

332 (Norwegian) Squadron ble opprettet på Catterick i Yorkshire 16. januar 1942 og var tilknyttet RAF Fighter Command. Skvadronen var satt opp med Spitfire jagerfly. Skvadronens første sjef var major Odd Bull, som i juni året før hadde vært med på opprette 331 (Norwegian) Squadron samme sted. I juni flyttet skvadronen til North Weald i Essex utenfor London, der 331 skvadron hadde vært siden mai. I april 1944 ble skvadronen sammen med 331 skvadron overført til Bognor flyplass på kanalkysten og satt inn i angrep mot tyske mål på den franske kanalkysten. I august 1944 ble begge skvadronene overført til Frankrike, senere Belgia og Nederland. Mot slutten av krigen var oppgavene hovedsakelig angrep mot tyske bakkemål. Skvadronen ble under andre verdenskrig kreditert 82 ødelagte, 11 sannsynligvis ødelagte og 50 skadde fiendtlige fly.

### Etterkrigstiden

F-86 Sabre, i bruk fra 1957
RF-5 Freedom Fighter, i bruk fra 1969
22. mai 1945 kom skvadronen til Værnes. Den ble nedlagt i januar 1946, men ble gjenoppsatt samme sted 12. april 1948. Også denne gangen fløy skvadronen Spitfire som nå begynte å bli gamle og utslitte. Flyene hadde dessuten stått på lager i to år. Skvadronen ble flyttet nordover til Bardufoss i oktober 1949, da 331 skvadron ble overført fra Gardermoen til Værnes.
Bardufoss flystasjon var høsten 1949 ennå ikke ferdig utbygd for en jagerskvadron, men 332 skvadron var operativ igjen i 1950. Skvadronen ble nedlagt som Spitfireskvadron 1. juli 1952, den var da den siste operative skvadronen i Norge satt opp med flytypen.

Fra februar 1953 ble 332 skvadron satt opp igjen på Gardermoen med Republic F-84 Thunderjet. I juni 1955 ble skvadronen overført til Rygge flystasjon. I 1957 ble skvadronen satt opp med North American F-86 Sabre. I 1961 ble 332 skvadron flyttet tilbake til Gardermoen. Den ble nedlagt igjen i 1964. 332 skvadron ble gjenopprettet på Rygge flystasjon i 1969, denne gang oppsatt med rekognoseringsjageren RF-5 Freedom Fighter. Skvadronen ble nedlagt igjen i 1973. I 1980 gjenoppsto 332 skvadron på Rygge, som den første i Norge oppsatt med F-16 Fighting Falcon.

### Etter den kalde krigen

F-16 Fighting Falcon, i bruk fra 1980
14. mai 2002 ble skvadronen overført til 132 Luftving ved Bodø hovedflystasjon. Den 3. september 2015 var det takkeseremoni på Bodø hovedflystasjon som markerte at 332 skvadron midlertidig ble lagt ned før den ble flyttet til Ørland, for å bli gjenoppsatt som F-35-skvadron 1. august 2023.

Skvadronen ble 6. november 2019 erklært første operative evne (IOC) med sine 15 F-35A av Sjef Luftforsvaret. 6. januar 2022 overtok F-35 for F-16, som da ble faset ut.

Personell fra 332 skvadron med egen artikkel på Wikipedia
---------------------------------------------------------

* Werner Christie
* Marius Eriksen
* Nils Jørgen Fuglesang
* Robert Hassel
* Jens Holter
* Wilhelm Mohr
* Jan Staubo
* Finn Thorsager
* Otto Grieg Tidemand
* Jon Tvedte
* Thor Wærner
* Egil Ulstein
* Per Bergsland

Referanser
----------

1. ↑  «Arkivert kopi». Arkivert fra originalen 5. mars 2016. Besøkt 10. september 2015.
2. ↑  Stranden, Ingrid Lindgaard (15. juni 2023). «Har fylt opp én skvadron, nå etableres en til». *NRK*. Besøkt 16. juni 2023.
3. ↑  «F-16». *Forsvaret*. Besøkt 7. oktober 2022.

Litteratur
----------

* Cato Guhnfeldt; Spitfire Saga, Pionertid, Bind I, Wings Forlag AS, Oslo 2010 ISBN 978-82-998071-0-4
* Cato Guhnfeldt; Spitfire Saga, Sommeren 1942/Dieppe, Bind II, Wings Forlag AS, Oslo 2010 ISBN 978-82-998071-1-1
* Cato Guhnfeldt: Cato; Spitfire Saga, Full innsats, Bind III, Wings Forlag AS, Oslo 2010 ISBN 978-82-998071-2-8
* Cato Guhnfeldt: *Spitfire Saga. Mot overtak i luften – Bind IV*, 2013, Wings. ISBN 9788299807135
* Cato Guhnfeldt: *Spitfire Saga. 132 Wing/Invasjonen; Bind V*, 2014, Wings. ISBN 9788299807142

Eksterne lenker
---------------

* Historiske bilder fra 331 og 332 skvadron under andre verdenskrig

| * v
* d
* r
Avdelinger i Luftforsvaret |
| --- |
| Luftforsvaret-emblem | Flystasjoner | 
* Ørland flystasjon
* Luftforsvarsbase Bodø
* Bardufoss flystasjon
* Rygge flystasjon
* Sola flystasjon
* Banak flystasjon
* Andøya flystasjon
* Gardermoen flystasjon
* Evenes flystasjon

 | Rondell |
| Luftvinger | 
* 130 luftving
* 131 Luftving
* 132 luftving
* 133 luftving
* 134 Luftving
* 137 Luftving
* Maritim helikopterving

 |
| Skvadroner | 
* 330 skvadron
* 331 skvadron
* 332 skvadron
* 333 skvadron
* 334 skvadron
* 335 skvadron
* 337 skvadron
* 339 Special Operations Aviation Squadron
* 717 skvadron

 |

Portal: Norge